Ažušilė
Ažušilė – kaimas Ignalinos rajono savivaldybėje, 5 km į pietus nuo Vidiškių, pusiaukelėje tarp Ignalinos ir Vidiškių, 3 km į rytus nuo kelio  102  Vilnius–Švenčionys–Zarasai . Kaime stūkso Būdakalnis (Ažušilės kalnas), Ažušilės piliakalnis, apylinkėse įkurtas Ažušilės kraštovaizdžio draustinis. Kaimo kryžkelėje stovi 1930 m. originalus, per suirutes nenukentėjęs kryžius Vytauto Didžiojo garbei. Kryžius geležinis, suvirintas iš siauruko bėgių, ant betoninio postamento. Pastatė šv. Kazimiero draugijos kaimo skyrius.